सोमबारको बैठकमा यी दुई भाइका कुरामाथि टिप्पणी गर्न दुई-तीन घण्टाको समय लिए । घनश्याम लक्षित गर्दै भने, ‘यस्ता कुरा नगरे हुन्छ । मार्क्सवाद पनि होइन, त्यो पण्डित्याइँ मात्र हो ।’ योगेशबारे टिप्पणी गर्दै भने, ‘कति लामो प्रयासपछि बल्ल वाम एकता हुँदैछ । छाड्ने बेला भएकै छैन । अब यो एकता र प्राप्त उपलब्धिहरुलाई तार्किक निष्कर्षमा पुर्‍याउनका लागि सिनियर नेताहरु सँगै बस भन्नुको सट्टा छोड्नु भन्नुको के अर्थ छ ? राम्रो नियतले उहाँले बोल्नुभयो भन्ने मलाई लाग्दैन ।’
